open-index/open-wikipedia-markdown huggingface dataset:
Saborna crkva u Sremskim Karlovcima

**Saborna crkva Svetog Nikole u Sremskim Karlovcima** je glavni i najveći pravoslavni hram u Sremskim Karlovcima, smešten uz nekadašnje sedište Srpske patrijaršije, stari Patrijaršijski dvor, danas vladičanski dvor Sremske eparhije Srpske pravoslavne crkve. Saborna crkva u Sremskim Karlovcima je središnja crkva eparhije.

Saborna crkva u Sremskim Karlovcima je Spomenik kulture od izuzetnog značaja.

## Istorijat

Gradnja Saborne crkve Svetog Nikole u Sremskim Karlovcima započeta je 1758. na podsticaj Karlovačkog mitropolita Pavla Nenadovića, po planovima izrađenim u Beču, na mestu stare crkve iz turskog vremena. Majstori graditelji bili su Kosta Cincarin i Nemac Johanes. Godine 1760. zidani su toranj i kupola, po projektu Zaharija Orfelina, a crkva je potpuno završena 1762.

Krajem 18. veka Saborna crkva je teško stradala u požaru, a prvi put je obnovljena 1805. godine.

Ugovor za slikanje ikonostasa sklopljen je 1780. sa slikarima Teodorom Kračunom i Jakovom Orfelinom. Praznične ikone i dveri su Kračunove, dok su ostale ikone Orfelinov rad.

1811. godine Saborna crkva je obnovljena sa značajnim izmenama, koje su crkvi dale neoklasicističke odlike. Vek kasnije (1911. godine) ponovo je obnovljena i dobila, umesto barokne, renesansnu fasadu. Crkva je sačuvana izgled od date obnove.

Poslednja obnova saborne crkve desila se 2011. godine.

## Opis građevine
Jednobrodna je građevina sa polukružnom apsidom na istoku i dva visoka barokna zvonika na zapadu. Unutrašnji prostor podeljen je na pet traveja, između oltara i naosa nalazi se visoka oltarska pregrada. Prvi put je obnovljena posle velikog požara 1799, a veće izmene na fasadi izvedene su 1909. po nacrtima arhitekte Vladimira Nikolića, koji je uneo elemente neoklasicizma.

Ikonostas predstavlja vrhunac umetničkih ostvarenja baroknog slikarstva u vojvođanskoj umetnosti. Prefinjenost oblika, rafinirani kolorit, pikturalnost izraza, dekorativne pozadine, odlike su Kračunovog slikarstva na ikonostasu, dok je Orfelin pokazao punu zrelost svog talenta upravo na ovom ikonostasu, posebno na prestonim ikonama, čiju će koncepciju i stil kasnije ponavljati i u drugim crkvama.

## Značaj
Saborna crkva Svetog Nikole u Sremskim Karlovcima spada u red najvažnijih hramova Srpske pravoslavne crkve i ima ogroman verski značaj za srpstvo.

Hram ima i veliki kulturno-istorijski značaj. Zavod za zaštitu spomenika kulture Vojvodine kategorisao je Sabornu crkvu kao kulturno dobro od izuzetnog značaja, jer se u njoj, pored fresaka, slika Paje Jovanovića i drugih vrednih verskih i umetničkih predmeta nalaze i dve relikvije - delovi moštiju drugog srpskog arhiepiskopa Svetog Arsenija Sremca i Čudotvorna ikona Presvete Bogorodice Bezdinske.

## Izvori
* Turistička organizacija Srbije - Saborna crkva u Sremskim Karlovcima 
* Republički zavod za zaštitu spomenika kulture

## Vanjske veze

* Zvanična stranica SPC - "250 godina Saborne crkve u Sremskim Karlovcima" 
* Turistička organizacija Sremskih Karlovaca
Shafi Goldwasser

**Shafrira Goldwasser** (; r. 1958) je profesor elektrotehnike i informatike na MIT, te profesor matematičkih nauka na izraelskom Weizmannovom institutu za nauku.

## Reference

## Vanjske veze
* 
* Goldwasser's MIT page
* A digital signature scheme secure against adaptive chosen-message attacks
King Arthur (film)

***King Arthur*** (naslov preveden kao ***Kralj Arthur***) je američki historijski film snimljen 2004. godine u režiji Antoinea Fuque. Temelji se na scenariju Davida Franzonija čija je namjera, prema tvrdnjama producenata, trebala prikazati stvarne historijske ličnosti i događaje od kojih su kasnije nastali mitovi i legende o kralju Arthuru. Radnja je smještena u Britaniju u 5. vijeku, nedugo prije nego što će je napustiti rimska vlast i vojska. Naslovni protagonist, čiji lik tumači Clive Owen, je rimski komandant koji odlučuje ostati i sada nezavisnu Britaniju obraniti od Saksonaca koji dolaze preko mora kako bi je osvojili.

Film je imao solidan uspjeh na kino-blagajnama, ali većina kritika je uglavnom bila negativna. Najveće zamjerke su dolazile iz krugova historičara, koji su pronašli brojne historijske nepreciznosti i anakronizme, a što je posebno upadalo u oči s obzirom da se film reklamirao kao "istinita priča o kralju Arthuru".

## Uloge

## Izvori

## Vanjske veze
* Official site 
* 
* 
*
Wendy Hiller

**Wendy Hiller** (15. kolovoza 1912. – 14. svibnja 2003.), engleska kazališna, filmska i televizijska glumica, dobitnica Oscara za najbolju sporednu glumicu (1958. godine).

## Biografija
Wendy Hiller je, vlastitim izborom, bila uglavnom kazališna glumica. Počela je glumiti u kazalištu u Manchesteru ranih 1930-ih. Snimila je svega petnaestak filmova u razdoblju od 55 godina: prvi je bio *Lancashire Luck* iz 1937. godine, a posljednji *Grofica Alice* iz 1992. Značajne uloge ostvarila je u *[[Pygmalion]]u* (1938.), *Major Barbari* (1941.) i *I Know Where I'm Going!* (1945.)

Nakon 1945. Hiller je većinu uloga ostvarila u kazalištu, ali je upečatljivom ulogom u filmu *[[Odvojeni stolovi]]* (1958.) priskrbila sebi Oscara za najbolju sporednu glumicu. Značajnu ulogu je ostvarila uz Trevora Howarda u *[[Sinovi i ljubavnici (film)|Sinovima i ljubavnicima]]* (1960.) Pohvale je dobila i za ulogu u adaptaciji djela Agathe Christie, *[[Ubojstvo u Orijent Expressu (film)|Ubojstvo u Orijent Expressu]]* (1974.)

Kao nagradu za svoja izuzetna dostignuća na polju dramske umjetnosti, Hiller je 1971. godine primila britansku plemićku titulu. Premda krhkog zdravlja, doživjela je duboku starost. Umrla je u svom domu u Beaconsfieldu, 14. svibnja 2003.

## Vanjske veze
*
Jeanne Crain

**Jeanne Elizabeth Crain** (25. maj 1925 – 14. decembar 2003) je američka glumica koja je nastupala od 1943. do 1975. godine. Najpoznatija joj je uloga u kontroverznom filmu *[[Pinky (film)|Pinky]]* iz 1949. godine, a za koju je nominirana za Oscara. U mladosti je bila zapažena i po svom talentu za umjetničko klizanje.

## Izvori

## Vanjske veze

* 
* 
* Grace, Francie (December 15, 2003). "Actress Jeanne Crain Dead At 78 — Appeared In 64 Films, Co-Starred With Holden, Sinatra, Kirk Douglas" . *[[Associated Press|The Associated Press]]* (*via* *[[CBS News]]*). Accessed January 8, 2010.
* jeannecrain.org , a Jeanne Crain tribute website by Crain's granddaughter Bret Crain Csupo
* Photographs and literature
Bruce Almighty

***Svemogući Bruce*** (eng. *Bruce Almighty*) je američka filmska komedija iz 2003. u režiji Toma Shadyaca. Naslovnog protagonista tumači Jim Carrey, a radnja prikazuje kako od Boga (čiji lik tumači Morgan Freeman), kome se požalio da ga zanemaruje, dobija njegove moći i priliku da vidi kako je teško održavati cijeli svijet.

Većina kritika je bila negativna, a korištenje Boga kao lika je izazvalo kontroverze među religioznom publikom. Usprkos tome, Bruce Almighty je bio izuzetan komercijalni uspjeh. Četiri godine kasnije je snimljen nastavak pod nazivom *Evan Almighty*.

## Uloge

## Izvori

## Vanjske veze
* 
* 
* 
* 
*
Rumor Has It...

**Šuška se...** () je film iz 2005. koji je režirao Rob Rajner, dok glavne uloge igraju Dženifer Aniston, Kevin Kostner, Širli Meklejn, Mina Suvari, Keti Bejts i Mark Rafalo.

Priča u filmu se dešava u sadašnjosti, a prati događaje koji su se odigrali 1997. godine. Kako se naglašava na samom početku, sve je zasnovano "na istinitom traču". Prema filmu, Sarina baka, Katarina Rišelje (Širli Meklejn), imala je aferu sa znatno mlađim Boom Barouzom (Kevin Kostner), što je poslužilo kao inspiracija za vezu između Bendžamina Bredoka i gospođe Robinson (čije ime nije poznato) u filmu *[[Diplomac (film)|Diplomac]]*.

Ipak, priča iz filma *Diplomac* i događaji iz ovog filma se ne slažu u nekim tačkama - dok su u *Diplomcu* Bendžamin Bredok i Ilejn Robinson prikazani kako zajedno odlaze autobusom, nakon što je Bendžamin prekinuo njeno venčanje sa Karlom Smitom, u ovom filmu, Džoslin Rišelje (igra je Dženifer Bini Tejlor) bira za svog supruga Erla Hatingera (Ričard Dženkins) nakon što je imala kratku vezu sa Boom. Međutim, u vreme kada se odvija priča filma Džoslin nije živa (umrla je kada je Sara imala devet godina).

## Uloge

## Vanjske veze
* 
* ''PopMatters'' kritika (dec. 2005.)
Ace Ventura: Pet Detective

***Ace Ventura: Pet Detective*** je američka filmska komedija snimljena 1994. u režiji Toma Shadyaca, kome je to predstavljalo režijski debi. Naslovni junak, čiji lik tumači Jim Carrey, je privatni detektiv specijaliziran za pronalaženje kućnih ljubimaca. Radnja je smještena u Miami gdje Ace Ventura mora pronaći ukradenog delfina koji predstavlja maskotu football tima *[[Miami Dolphins]]*.

Film je doživio ogroman uspjeh i od Carreya napravio najveću komičarsku zvijezdu tadašnjeg Hollywooda. Ubrzo je snimljen nastavak *[[Ace Ventura: When Nature Calls]]*, a kasnije i animirana TV-serija.

U Srbiji je distribuiran pod naslovom ***Ejs Ventura: Detektiv za kućne ljubimce***, a u Hrvatskoj pod naslovom ***Ace Ventura: Pet Detective***.

## Reference

## Vanjske veze
* Ace Ventura: Pet Detective at the Internet Movie Database
* Ace Ventura: Pet Detective at Rotten Tomatoes
Miami Dolphins

**Majami dolfinsi** () su profesionalni tim američkog fudbala sa sedištem u Majamiju u Floridi. Utakmice kao domaćin klub igra na stadionu Dolfins. Takmiči se u AFC-u u diviziji Istok. Klub je osnovan 1966. i do danas nije menjao ime niti lokaciju. 
„Dolfinsi“ su bili dva puta prvaci NFL-a, 1972. i 1973. Maskota kluba je delfin „Ti-Di“.

## Povezano
* AFC
* AFC Istok

## Vanjske veze

* Zvanična prezentacija kluba
Ivica Kralj

**Ivica Kralj** (Tivat, SFRJ, 26. mart 1973) je bivši crnogorski fudbaler koji je igrao na poziciji golmana, takođe za reprezentaciju Srbije i Crne Gore.

Igrao je za Arsenal iz Tivta, Jastrebac iz Niša, Partizan iz Beograda, FK Porto, PSV i ponovo Partizan. 2007. godine prelazi u ruski Rostov.

Odigrao je 41 utakmicu za reprezentaciju Jugoslavije. U dresu reprezentacije SRJ debitovao je 1996. godine u utakmici protiv Argentine. Debitovao je na klupi Partizana u čuvenoj utakmici protiv Seltika, u Glazgovu, 27. septembra 1989. godine, u okviru Kupa Kupova.

## Svetsko prvenstvo 1998

Na svetskom prvenstvu 1998. godine, branio je za Jugoslaviju na četiri utakmice. Primio je ukupno 4 gola (2 od Nemačke i 2 od Holandije).

## Kvalifikacije za SP 1998 i 2002

U kvalifikacijama za svetsko prvenstvo 1998, branio je na 6 utakmica. Primio je ukupno 3 gola (po jedan gol od Španije, Češke,Mađarske).

U kvalifikacijama za svetsko prvenstvo 2002, branio je na 3 utakmice i primio je ukupno 2 gola (od Slovenije i Švajcarske).

## Privatni život

Živi sa suprugom Draganom i imaju kćer Saru.

## Vanjske veze

* Basic info on Kralj
* LJUTIM SE SAMO NA ĐUKIĆA! 
* Kralj: Ljutim se samo na Đukića
* Fifa statistike
All the Pretty Horses (film)

***All the Pretty Horses*** je američki igrani film snimljen 2000. u režiji Billyja Bob Thorntona. Po žanru je moderna western-drama, a temelji se na istoimenom romanu Cormaca McCarthyja. Protagonisti su grupa mladih teksaških kauboja koji 1940-ih odlaze preko granice u Meksiko kako bi pronašli posao na hacijendi tamošnjeg bogatog zemljoposjednika. Radnja prati probleme u koje jedan od njih (čiji lik tumači Matt Damon) zapadne zbog ljubavne veze sa zemljoposjednikovom kćerkom (čiji lik tumači Penelope Cruz).

Film je doživio fijasko na kino-blagajnama, ali i izuzetno negativne kritike.

U Hrvatskoj je prikazivan pod naslovom ***Svi lijepi konji***, a u Srbiji pod naslovom ***Svi ti divni konji***.

## Uloge
* Met Dejmon ... Džon Grejdi Kol
* Henri Tomas ... Lejsi Rolins
* Penelope Kruz ... Alehandra
* Dž. D. Jang ... deda
* Lora Po ... majka
* Sem Šepard ... Dž. S. Frenklin
* Robert Patrik ... Kol

## Izvori

## Vanjske veze
* 
* 
*
Miriam Hopkins

**Ellen Miriam Hopkins** (18. oktobar 1902 &ndash; 9. oktobar 1972) bila je američka glumica, najpoznatija kao jedna od najvećih filmskih zvijezda u pred-kodovskom periodu klasičnog Hollywooda, koje je karakterizirali "slobodniji" sadržaji na filmskom platnu. Jedna od najpoznatijih uloga je bila zlosretna prostitutka Ivy Pearson u klasičnom horor-filmu *[[Dr. Jekyll and Mr. Hyde (film, 1931)|Dr. Jekyll and Mr. Hyde]]*, u kojoj je pokazala veliki glumački talent, ali i u kojoj se nakratko pojavila gola; nakon uvođenja cenzorskog Haysovog koda ta je uloga skoro u potpunosti isječena iz filma. Hopkins je kasnije nastavila glumiti, pokazujući sklonost za raznovrsne likove. Bila je poznata i kao jedna od prvih glumica koja je pokušala iskoristiti novi medij televizije. Izvan kamera je imala buran privatni život, ali i legendarno suparništvo sa Bette Davis.

## Reference

## Vanjske veze

* 
* 
* 
* Photographs of Miriam Hopkins
* Miriam Hopkins Interview with Biographer Allan Ellenberger
* Miriam Hopkins in June 1933  Vanity Fair photographed by Edward Steichen
Toma Bakač

Kardinal **Toma Bakač** (1435.- 11. lipnja 1521.) je bio državni kancelar i upravitelj Zagrebačke i Senjske biskupije, jurski biskup, egerski i ostrogonski nadbiskup, ugarski primas .

Školovao se u Poljskoj i Italiji.

Uspon u crkvenoj hijerarhiji je počeo u Juri, gdje je bio biskupom. Poslije je postao nadbiskup u Egeru i Ostrogonu, a dobio je i naslov primasa Ugarske.

1500. je imenovan za kardinala. 7 godina poslije stječe naslov carigradskog latinskog patrijarha.

Dao je podići kulu koja se zove po njemu, *Bakačeva kula*. Kula je bila namijenjena za obranu od Turaka.

Značajnom je osobom u stvaranju protuturske Cambraiske lige 1513..

U Hrvatskoj je imao velik broj posjeda. Njegova rodbina je uzela prezime Erdödy, koja je bila jednom od najznačajnijih plemenitaških obitelji u hrvatskoj novovjekovnoj povijesti.

## Vanjske veze
* Povijest.net  Ostrogon (Esztergom) – kraljevska prijestolnica na Dunavu
*  Catholic Encyclopedia article
Firewall (film)

***Firewall*** je američki kriminalistički film snimljen 2006. u režiji Richarda Loncrainea. Protagonist, koga tumači Harrison Ford, je bankovni službenik kome kriminalci otmu porodicu nastojeći tako od njega dobiti šifru preko koje bi elektronskim putem opljačkali banku. Film je imao osrednji uspjeh, i loše kritike.

U Hrvatskoj je prikazan pod naslovom ***Zaštitni kod***, a u Srbiji pod naslovom ***Zabranjen pristup***.

## Uloge

## Izvori

## Vanjske veze
* 
* 
* 
* Firewall :: rogerebert.com :: Reviews
Dekret

**Dekret** (od latinskog: *decretum*, *decerno* = "dosuđeno") je naredba, odluka, ukaz o imenovanju ili bilo koje rješenje vlasti o nekom pitanju, koji izdaje viša vlast (predsjednik, resorni ministar).

Dekret danas u većini zemalja, koje imaju ustav -najčešće nema trajni zakonodavni karakter, jer nije izglasan u parlamentu, već je samo privremena mjera vlasti.

## Historija i karakter
Dekreti su bili uobičajena forma još od antike, kao i u apsolutističkim monarhijama, tako je u Francuskoj u 18. i 19. vijeku *Dekret* imao snagu zakona. Dekret je imao snagu zakona i u revolucionarnom SSSRu sve do 1936. i donošenja Ustava (Dekret o miru, Dekret o zemlji, Dekret o radničkoj kontroli).

Dekreti su i danas prilično česti u svim državama sa predsjedničkim sistemima; Francuska, Rusija, Sjedinjene Američke Države ...
U Sjedinjenim Američkim Državama predsjednički dekreti, su uobičajena mjera vlasti, njih donose predsjednici u slučaju kad im neki zakoni ne uspiju proći redovnu proceduru kroz kongres i senat.
Tako je predsjednik Barack Obama martu 2012., potpisao dekret **National Defense Resources Preparedness Executive Order** koji mu daje ovlasti da u ime nacionalne sigurnosti - proglašava izvanredno stanje i uvodi vojnu vlast u zemlji.

## Dekret kao dio crkvenog prava
U slučaju Katoličke crkve, svaka papina bula, pismo ili javno izgovorena i dokumentirana odluka ima snagu dekreta.

Isto tako i svaka dijeceza i biskupija može donositi vlastite dekrete, oni se najčešće odnose na imenovanja ili smjenjivanja pojedinih župnika.

## Dekret kao dio građanskog prava
*Dekret* u nekim zemljama (Italija) postoji kao dio građanskog prava, to je poseban skraćeni sudski postupak koji ima za cilj pružiti jednostavniji oblik procesa protiv dužnika izdavanjem - sudskih zabrana i naredbi.

## Reference

## Vanjske veze
* Decree na portalu Catholic Encyclopedia 
* Decreto na portalu Enciclopedia Italiana
Eraser (film)

***Eraser*** je američki akcioni film snimljen 1996. u režiji Chucka Russella. Naslovni protagonist, čiji lik tumači Arnold Schwarzenegger, je savezni šerif specijaliziran za "brisanje" svih tragova osoba koje se nalaze programu zaštite svjedoka. Radnja prati njegove napore da zaštiti službenicu (čiji lik tumači Vanessa L. Williams) koja je slučajno otkrila slučaj duboke korupcije u samim vrhovima vlade.

Film je imao komercijalni uspjeh, ali prilično loše kritike.

U Hrvatskoj je prikazan pod naslovom ***Brisač***, a u Srbiji pod naslovom ***Likvidator***.

## Uloge

## Izvori

## Vanjske veze
* 
*
Twelve O'Clock High

***Twelve O'Clock High*** je američki ratni film snimljen 1949. u režiji Henryja Kinga. Temelji se na istoimenom romanu Syja Bartletta i Bernieja Laya Juniora koji je, pak, bio inspiriran njihovim vlastitim iskustvima kao pripadnicima Osme zračne armije SAD u drugom svjetskom ratu. Radnja je smještena u Englesku 1942. odakle novopridošle američke bombarderske jedinice vrše zračne napade na Njemačku preko dana bez lovačke zaštite i pri tome trpe strahovite gubitke.

Film je doživio pohvalne kritike, i nagrađen je Oscarom za najboljeg sporednog glumca. Pohvale je dobio i od strane preživjelih veterana zračne kampanje koji su ga proglasili najrealističnijim hollywoodskim filmom na temu rata.

1964. je godine je na temelju istog predloška snimljena istoimena TV-serija koja se na programu održala tri sezone.

## Uloge

## Reference

## Vanjske veze
* 
* 
*
Bore Lee

**Boris Ivković** (umjetničko ime mu je **Bore Lee**) je hrvatski samouki glumac i redatelj iz Sinja.

Tvorac je vlastitog serijala filmova, koji su u kritičarskim krugovima okarakterizirani kao "trash" karate/kung-fu filmovi. 

Filmovi su mu uglavnom srednjemetražni, vremenski traju od 30 do 60 minuta, sadržajem nadahnuti filmovima Brucea Leeja.

Iako su filmovi Bore Leeja siromašno opremljeni i nisu snimani kvalitetnom opremom (proračun često nije bio veći od 300 kuna ), autorova prirodnost i jednostavnost je našla svoj velik krug obožavatelja u Hrvatskoj i susjedstvu, a privukla je i poznata hrvatska estradna imena za nastup u njegovima filmovima.

## Filmovi

* U kandžama orla (1994.)
* Smrtonosna igra (1999.)
* Rušilački udarci (2000.)
* Otrovne ruke (2001.)
* Vrijeme velikog obračuna (2002.)
* Jači od bande (2003.)
* U kandžama velegrada (2003.)
* Čuvaj se sinjske ruke (2004.)
* Zlatne palice (Zlatne čaklje) (2005.)
* Sravnjeni sa zemljom (2005.)
* Otok razvrata i zla (2006.)
* Borilica (2007.)
* Maskirani pljačkaš (2007.)
* Velike stijene (2010.)
* Duboki tragovi zla (2011.)
Svi filmovi su mu igrani filmovi, osim "Borilice", koji je obrazovno-dokumentarni film.

## Vanjske veze
* IMDb stranica
Posljednji dani

**Poslednji** ili **Posljednji dani** može označavati:
* posljednji dani (eshatologija), eshatološki koncept kraja svijeta u abrahamskim i drugim religijama;
* *[[End of Days]]*, američki horor film iz 1999. godine, ul. Arnold Schwarzenegger, u Srbiji prikazan pod naslovom *Poslednji dani*;
* ''Last Days'', američki igrani film iz 2005. godine, rež. Gus van Sant, na prostoru bivše Jugoslavije prikazan pod naslovom *Posljednji dani*
Juan Mónaco

**Juan Monaco** (, rođen 29. marta 1984. godine u Tandilu, Buenos Ajres) je argentinski teniser. Najbolji plasman na ATP listi mu je četrnaesto mesto.

## Vanjske veze
* Zvanična prezentacija 
* ATP Profil
Likvidator

***Likvidator*** može označavati:

* ličnost zadužena za obavljanje likvidacije;
** kolokvijalni izraz za ubicu, odnosno počinioca fizičke likvidacije;
* likvidatori, službeni naziv za osobe koje su, riskirajući živote, sudjelovale u neposrednom zaustavljanju černobilske katastrofe;
* ''The Liquidator'', britanski špijunski film iz 1965. godine; ul. Rod Taylor, u Jugoslaviji prikazivan pod naslovom *Likvidator*;
* ''Eraser'' (film), američki akcioni film iz 1996. godine; ul. Arnold Schwarzenegger, u Srbiji prikazivan pod naslovom *Likvidator*;
* ''Likvidator'', kazahstanski film iz 2011. godine.
Total Recall

***Totalni opoziv*** (eng. *Total Recall*) je američki ZF film redatelja Paula Verhoevena iz 1990. godine s Arnoldom Schwarzeneggerom u glavnoj ulozi. Riječ je o samo jednom u nizu filmova po romanima ZF pisca Philipa K. Dicka, čiji su radovi nadahnuli i filmove poput "Specijalnog izvještaja", "Umjetne inteligencije" i "Istrebljivača".

Film je premijerno prikazan 1. lipnja 1990. godine u SAD-u i ostvario je znatan uspjeh na kino blagajnama, ali i kod kritike. Kao svijetle točke filma spominju se, između ostalog, i Sharon Stone u prilično kvalitetnoj izvedbi uloge izdajničke supruge, te specijalni efekti, za koje je film i nagrađen Oscarom.

## Radnja

Godina je 2048. *Doug Quaid* (Arnold Schwarzenegger) je građevinski radnik koji otkriva da je čitav njegov život velika laž koju su mu usadili u sjećanja. Međutim, kada spozna istinu, život mu se nađe u opasnosti. Doznaje i da je njegova supruga *Lori* (Sharon Stone) umiješana u zavjeru i želi ga ubiti. Kako bi se prisjetio svoje stvarne prošlosti i identiteta odlazi na put na Mars, koji je u to doba koloniziran ljudskim stanovnicima. Odmah po dolasku izložen je napadu upravno-vojnih struktura na Marsu koje predvodi *Richter* (Michael Ironside) u ime šefa *Vilosa Cohaagena* (Ronny Cox).

Quaid doznaje da je sve u što je vjerovao laž, da se zapravo zove Hauser te da tajna njegova života ima veze s događajim na Marsu, gdje se grupa pobunjenika bori protiv marsovskog režima na čelu s Cohaagenom.

## Glavne uloge

* Arnold Schwarzenegger - *Doug Quaid/Hauser*
* Rachel Ticotin - *Melina*
* Sharon Stone - *Lori Quaid*
* Ronny Cox - *Vilos Cohaagen*
* Michael Ironside - *Richter*

## Zarada

Totalni opoziv je u premijernom vikendu prikazivanja zaradio 25.533.700 USD, a ukupno širom svijeta 261.299.840 USD što ga smješta među velike kino hitove.

## Nagrade
Film je osvojio **[[Nagrada Saturn|nagradu Saturn]]** za najbolji kostim.

## Napomene

## Vanjske veze
* Totalni opoziv na Internet Movie Databaseu
Twins (film, 1988)

***Twins*** (naslov preveden kao ***Blizanci***) je američka filmska komedija snimljena 1988. u režiji Ivana Reitmana. Naslovni protagonisti, čije likove tumače Arnold Schwarzenegger i Danny DeVito, su dva brata blizanca koja tek na svoj 35. rođendan doznaju da su nastali u tajnom genetskom eksperimentu koji je jednome dao sve "poželjne" atribute, a drugome "genetsko smeće". Film, u kome se Schwarzenegger nastojao lišiti reputaciju akcionog junaka i pokazao sklonost prema komediji, doživio je priličan komercijalni uspjeh.

## Uloge

## Reference

## Vanjske veze
* 
*
Gej strejt alijansa (Srbija)

**Gej strejt alijansa** (GSA) je srpska nevladina organizacija osnovana 2005. godine u Beogradu. Ova organizacija se bavi ljudskim pravima, političkim lobiranjem za dobrobit LGBT osoba i drugim srodnim projektima. GSA je bila noseća organizacija iza prve održane Parade Ponosa 2010.

## Osnivanje
Neposredni povod za osnivanje GSA je pokušaj novosadske policije 2005. godine da napravi popis LGBT osoba i prikupi što više ličnih podataka o njima. Kao odgovor na ovakav nezakonit čin policije, LGBT aktivista Boris Milićević organizuje kampanju kojom se informiše javnost o ovom pokušaju i u kojoj je više od 600 LGBT osoba, njihovih prijatelja i rođaka poslalo svoje lične podatke predsedniku Srbije, premijeru, predsedniku parlamenta i ministarstvima policije, pravde i ljudskih prava kao znak podrške LGBT populaciji u Srbiji i zaštiti njihovih ljudskih prava.

Nakon toga, 17. novembra 2005. godine u Beogradu, Milićević sa grupom prijatelja osniva Gej strejt alijansu. GSA je nastala po modelu američkih “Gay Straight Alliances”, organizacija koje deluju širom SAD na koledžima i u srednjim školama, a koje takođe okupljaju LGBT i heteroseksualne osobe sa ciljem inkluzije i što bolje socijalizacije LGBT populacije u obrazovnim sredinama.

## Izvori

## Povezano
* Položaj LGBT osoba u Srbiji
* Beogradska povorka ponosa

## Vanjske veze

* Zvanična internet stranica Gej strejt alijanse
Stižu dolari

**„Stižu dolari“** je srpska televizijska serija snimana u produkciji Komune i Radio-televizije Srbije. Emitovana je od 2004. do 2006. godine, u dva ciklusa.

Scenario za seriju napisali su Siniša Pavić i Ljiljana Pavić, a režirao je Mihailo Vukobratović. U glavnim ulogama su Milenko Zablaćanski, Nela Mihailović, Aleksandar Berček i Dragan Jovanović.

## Kratak sadržaj

Nenadu Neši Ljutiću, vlasniku kafane "Lovačka priča" negde u unutrašnjosti Srbije, javlja se ujka Gorčilo iz Amerike, koji najavljuje svoj povratak u Srbiju sa željom da poslednje godine života provede na svom ognjištu. Neša, njegova supruga Živana, brat Peša i otac Aleksandar počinju da prave planove šta će učiniti s dolarima koje će bogati ujak doneti sa sobom. Uskoro cela varoš saznaje za ujaka pa svi smišljaju način kako bi se okoristili o bogatog sugrađanina, uključujući i lokalnog mafijaša Guštera, korumpiranog predsednika opštine, novopečenu bogatašicu Elizabetu i druge ... Ono što niko od njih ne sluti jeste da je Gorčilo bankrotirao i da se u Srbiju vraća - bez dinara. Istovremeno, mladi opštinski službenik odlučuje da raskrinka predsednika i njegove mutne poslove, a drugi tok serije prati njegovu ljubavnu romansu s mladom sekretaricom Marinom.

## Uloge

## Spoljanje veze
*
Masakr u Zabiokovlju

**Pokolj u [[Zabiokovlje|Zabiokovlju]]** se je dogodio za vrijeme četničkog pohoda 29. kolovoza 1942. godine tijekom završnih djelovanja u sklopu talijanske operacije Albia protiv biokovskih partizana. Tada je stradao 141 civil u selima Rašćane, Kozica, Dragljane i Župa među kojima su i tri svećenika: kozički fra Ladislav Ivanković, rašćanski don Ivan Čondić i župski don Josip Braeonović.

U selu Rašćane mučeno je i ubijeno 36 osoba i to:

U tom selu spaljeno je oko 205 stanbenih zgrada i staja. Opljačkali su sve do čega su došli: novac, zlato, hranu, odjeću i obuću, ne štedeći ni seosku crkvu Svetog Stjepana.

U selu Kozica ubijene su 63 osobe, a zapaljeno je 397 kuća i staja. Ovo je nepotpun popis ubijenih osoba:

U selu Dragljane ubijena je 41 osoba, a zapaljeno 90 kuća i staja.

Pored navedenih, četnici su toga dana ubili i župnika iz sela Župa don Josipa Braeonovića koji im je krenuo ususret želeći ih odgovoriti od daljnjih ubijanja ljudi i paljenja kuća.

## Reference

## Literatura
* Dušan Plenča, "Partizanski odredi naroda Dalmacije 1941-1942", Vojnoizdavači zavod JNA "Vojno delo", Beograd, 1960.
* Nikola Milovanović, "Draža Mihailović", Centar za informacije i publicitet, 1985.

## Vanjske veze
* Nikola Milovanović: Draža Mihailović
Fadil Jahić Španac

**Fadil Jahić Španac** (Bijeljina, 1910 – Vukosavci, 1942), učesnik Španskog građsnskog rata i Narodnooslobodilačke borbe i narodni heroj Jugoslavije.

## Biografija

Rođen je 24. novembra 1910. godine u Bijeljini. Iako je poticao iz srednje imućne porodice, posle završene osnovne škole, nije nastavio dalje školovanje, već otac ga je dao na zanat. U Bijeljini je izučio stolarski zanat, i još kao šegrt došao u dodir sa radničkim pokretom. Učestvovao je u svim radničkim štrajkovima i manifestacijama. Godine 1933. postao je član Komunističke partije Jugoslavije.

Marta 1937. godine odlazi u Španiju, gde se borio u mitraljeskom odeljenju bataljona „Đuro Đaković“. Posle završetka Španskog građanskog rata, tokom kojeg je stekao čin kapetana, zajedno sa ostalim borcima Internacionalnih brigada našao se u koncentracionom logoru „Verne“ u Francuskoj. Zajedno sa Pekom Dapčevićem, narodnim herojem, organizovao je beg iz logora i u proleće 1941. godine ilegalno se vratio u Jugoslaviju. Po povratku u rodni kraj, postao je sekretar Okružnog komiteta KPJ za Bijeljinu.

Posle Aprilskog rata i okupacije Kraljevine Jugoslavije, aktivno je učestvovao u pripremama ustanka u Bijeljini i okolini. Organizovao je prikupljanje oružja, stvarao prve borbene grupe i dr. Posle sednice Pokrajinskog komiteta KPJ za Bosnu i Hercegovinu, održane 13. jula 1941. godine, na kojoj je doneta odluka o podizanju ustnaka, Fadil je rukovodio prvim partizanskim akcijama u Bijeljini i okolini: sečenju telefonsko-telegrafskih stubova na putu Bijeljina-Brčko i Bijeljina-Zvornik; napadu na žandarmerijske stanice u Trnjacima, Gornjem Crnjelovu i Dragaljevcu, diverzijama na plovnim objektima na Savi i dr.

Jedinice pod njegovom komandom, avgusta 1941. godine, ušle su u sastav Majevičkog partizanskog odreda, a Fadil je imenovan za političkog komesara Odreda. U mnogim borbama dolazilo je do izražaja njegovo ratno iskustvo iz Španije. Poginuo je 20. februara 1942. godine u selu Vukosavcima, na Majevici, zajedno sa komandantom Odreda Ivanom Markovićem Ircem, narodnim herojem i još trideset boraca i članova štaba Odreda prilkom iznenadnog prepada četnika kapetana Stevana Damjanovića Leke (*sa kojima je postojao dogovor o nenapadanju*) na Štab Majevičkog partizanskog odreda.

Sahranjen je na Partizanskom spomen-groblju u Vukosavcima, kod Lopara.

Ukazom Predsedništva Antifašističkog veća narodnog oslobođenja Jugoslavije (AVNOJ), 13. marta 1945. godine, među prvim borcima Narodnooslobodilačke vojske, proglašen je za narodnog heroja.

## Literatura

* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina.
Aleksa Backović

**Aleksa Backović** (1911 – 1944), učesnik Narodnooslobodilačke borbe i narodni heroj Jugoslavije.

## Biografija
Rođen je 1911. godine u selu Drenoštica kod Nikšića. Gimnaziju je završio u Nikšiću, a Pravni fakultet u Beogradu, gde je primljen u Savez komunističke omladine Jugoslavije 1938.. godine. Najpre je službovao u Fabrici oružja u Kragujevcu, a potom u Novom Mestu i Kosovskoj Mitrovici.

Član Komunističke partije Jugoslavije postao je 1939. godine. U proleće 1941. godine vraća se u svoj kraj i učestvuje u pripremama, organizovanju i vođenju Trinaestojulskog ustanka. Učesnik je Pljevaljske bitke, 1. decembra 1941. godine, u kojoj je bio ranjen.

U toku Narodnooslobodilačke borbe bio je politički komesar:
* Pješivačkog bataljona u Nikšićkom partizanskom odredu, od marta 1942. 
* Drugog bataljona Pete proleterske crnogorske brigada, od juna 1942. 
* 15. kordunaške brigade, od januara 1943. i 
* Osme kordunaške divizije, od decembra 1943. godine.

Ranjavan je nekoliko puta, a veoma teško krajem aprila 1944. godine. Ubijen je 2. juna 1944. godine, od strane četnika u partizanskoj bolnici zajedno sa još 35 ranjenika i dva lekara prilikom prepada četnika Lukice Popovića iz Dinarske divizije JVuO na partizansku bolnicu u selu Krčane.

Za narodnog heroja proglašen je 20. decembra 1951. godine.

## Literatura

* **[[Narodni heroji Jugoslavije (knjiga)|Narodni heroji Jugoslavije]]**. „Mladost“, Beograd 1975. godina.
Milan Blagojević

**Milan Blagojević Španac** (1905 — 1941), učesnik španskog građanskog rata i Narodnooslobodilačke borbe, komandant Prvog šumadijskog partizanskog odreda i narodni heroj Jugoslavije.

## Biografija
Rođen je 14. oktobra 1905. godine u selu Natalinci kod Topole. Posle završetka osnovne škole izučio je metalski zanat. Između dva svetska rata isticao se u borbi za interese radničke klase, učestvujući u organizovanju radničkih štrajkova, protiv Šestojanuarske diktature i eksploatacije radnika. Član Komunističke partije Jugoslavije postao je 1928. godine.

Po odluci KPJ 1935. godine, bio je upućen u Sovjetski Savez, a 1937. godine našao se među prvima u Internacionalnim brigadama na bojištima Španije. U ovom ratu nekoliko puta je ranjavan, a stekao je i čin poručnika španske republikanske vojske. Posle poraza španske republike, prešao je u Francusku, a zatim se prebacio u Kraljevinu Jugoslaviju, gde je ilegalno živeo u Beogradu do okupacije 1941. godine.

### Narodnooslobodilačka borba

Dan posle napada Nemačke na Sovjetski Savez, napustio je svoj ilegalni stan u Beogradu i otišao u Šumadiju, gde se aktivno uključuje u pripreme za ustanak. Blagojević je bio jedan od najaktivnijih organizatora partizanskih jedinica u Šumadiji.

Pri formiranju Prvog šumadijskog partizanskog odreda, 1. jula 1941. godine, postao je njegov prvi komandant. Ovaj odred je pod njegovom komandom vrlo brzo oslobodio veći deo Šumadije, izuzev Kragujevca, Topole i Aranđelovca.

Odred je vodio borbe s Nemcima i njihovim kvislinzima kod Topole, na Rudniku, na prilazima Kragujevcu, u selima Jankovcu i Baničini. Prvi šumadijski odred je, za oko tri meseca borbe pod njegovom komandom, razbio okupatorsko-kvislinšku vlast u Šumadiji i izbacio iz stroja oko pet stotina neprijateljskih vojnika.

Noću između 28. i 29. oktobra 1941. godine, kad se vraćao iz Užica, na putu za Šumadiju, uhvatili su ga četnici Dragoljuba Mihailovića, silom izvukli iz voza u Užičkoj Požegi i posle tri dana mučenja ubili u selu Glumač.

Za narodnog heroja proglašen je 9. maja 1945. godine.

## Suđenje Mihailoviću

Na posleratnom suđenju u Beogradu četničkom vođu Dragoljubu Mihailoviću je, između ostalog, stavljeno na teret ubistvo čuvenog komandanta Prvog šumadiskog partizanskog odreda Milana Blagojevića.

:Pretsednik: A da li vam je ostalo u sećanju ko je izvršio ubistvo pokojnog Milana Blagojevića?
:Optuženi Mihailović: Znam da je okrivljavan Vučko Ignjatović. On je okrivljavan za to, ali da li je on izvršio to je trebalo da se istragom utvrdi.
:Pretsednik: A ko je okrivljavao Vučka Ignjatovića?
:Optuženi: Partizani su okrivljavali Ignjatovića za to.
:Pretsednik: Jeste li preduzeli nešto protiv Ignjatovića?
:Optuženi: Sigurno. Tražio sam da se ispita prvo šta je bilo.
:Pretsednik: A kakvi su rezultati bili?
:Optuženi: Ne znam.

## Literatura
*  
*  
*  

## Izvori
Hotel Sacher

**Hotel Sacher** (otvoren 1876. pod imenom **Hôtel de l'Opéra**) je luksuzni bečki hotel od pet zvjezdica, svjetski poznat po svojoj istoimenoj torti od čokolade (Sacher torti). Hotel se nalazi preko puta Opere u samom srcu Beča. Negdje oko 1890. hotel je preimenovan po prezimenu vlasnika Eduarda Sachera (1843.-1892.) u *Hotel Sacher*.

## Historija Hotela Sacher

### Sve je počelo s tortom
Sve je počelo 1832. s desertom koji je 16-godišnji kuharski šegrt Franz Sacher (1816.-1907.) trebao napraviti za kneza Metternicha i njegove uvažene goste. Metternich je usput kuharima navodno rekao "nemojte me osramotiti večeras". Franz je napravio prhki čokoladni biskvit preliven marmeladom od marelica i čokolodom, protutip slavne Sacher torte, koja se po istoj recepturi pravi i danas u Sacheru. Franz Sacher uspio je za svog života, dobro razgranati posao sa svojom tortom, i dobro školovati svog sina Eduarda plaćajući mu putovanja u London i Pariz gdje se Eduard upoznao s novim trendovima u ugostiteljstvu i hoteljerstvu.

### Izgradnja hotela

Eduard je proširio već dobro uhodan očev slastičarski posao na ugostiteljstvo, i nakraju na hoteljerstvo. Nakon vrlo uspješnog restorana na Kärntner Straße, uspio je dobiti dozvolu da podigne hotel, preko puta kojeg je otvorio 1876.

Nakon njegove prerane smrti 1892. hotel je nastavila uspješno voditi njegova žena *Anna* (1859.–1930.). Za njenog upravljanja hotel je postao svjetski slavan među tadašnjom elitom, po vrhunskom komforu i besprijekornoj usluzi i po odličnoj Sacher torti. Ona se pred kraj života ipak više nije snalazila u novonastalim prilikama nakon raspada Austro-Ugarske pa je hotel nakupio dugove, i nakon njene smrti 1934. bankrotirao. Novi vlasnik advokat Hans Gürtler uspio ga je sa svojom ženom Poldi ponovno vratiti na noge.

I danas je Hotel Sacher u vlasništvu porodice Gürtler, koja njime upravlja preko firme *Eduard Sacher GmbH & Co OHG*. Od 1988. kompanija je preuzela posrnuli salzburgški hotel *Österreichischer Hof* koji je od drugi hotel pod imenom *Sacher*. Hotel je renoviran 2005. tad su dograđena dva kata, s nove 43 sobe i bazenom.

## Izvori

## Vanjske veze

* Hotel Sacher Wien 
* Hotel Sacher Salzburg 
* Historija Hotela Sacher na potalu Cosmopolis
Slovenski četnici

**Slovenski četnici** su bili slovenski pripadnici Jugoslovenske vojske u otadžbini, koji su djelovali u drugom svjetskom ratu.

Tijekom ratnih godina 1941.-1945. u Sloveniji su protiv partizana ratovale postrojbe Bele Garde, slovenski domobrani i slovenski četnici koji su često nazivani **Plava garda**, "plavogardejci", iako sebe nisu nazivali tim terminom. To je bio dio poražene vojske Kraljevine Jugoslavije (VKJ) koji su djelovali po uputama izbjegle vlade u Londonu i bili potčinjeni generalu Draži Mihailoviću.

Cilj je bio očuvati monarhiju i ideja Jugoslavije, uz potporu zapadnih saveznika.

Zapovjednik slovenskih četnika bio je pukovnik Jaka Avšič. Kada je pukovnik Avšič sredinom 1941. prešao u partizane, zapovjednik slovenskih četnika je postao četnički vojvoda Karl Novak, koji je kasnije unaprijeđen u čin potpukovnika.

U opširnom izvještaju koji je jula 1943. poslala Jovanka Krištof, obavještajka Draže Mihailovića u Sloveniji i bliska suradnica Karla Novaka, navodi se kako je došlo do imenovanja slovenskih četnika:

1943. godine Novak je otišao u Italiju kao predstavnik generala Mihailovića za vezu sa zapadnim saveznicima.

Plava garda tokom cijelog rata nije uspjela da okupi više od 300 četnika, koji su bili najprije pod talijanskom, a potom pod komandom njemačkih štabova i ustanova. Uglavnom su djelovali kao doušnici i diverzanti.

## Svedočenje o kolaboraciji slovenačkih četnika

Vodeća ličnost slovenačkog kvislinštva divizijski general Leon Rupnik – Lev (tokom 1942/1943. bio je gradonačelnik Ljubljane i šef uprave Ljubljanske provincije pod italijanskom okupacijom; nakon njemačkog anektiranja Slovenije, general Rupnik je bio glavni inspektor i zapovjednik Slovenskog domobranstva od marta 1944. sve do kraja rata), u iskazu pred Vojnim sudom u Ljubljani, avgusta 1946. godine, svjedočio je o kolaboraciji »Plave garde« pod komandom pukovnika Karla Novaka s okupatorima:

## Literatura
* Pavle Borštnik, *Pozabljena zgodba slovenske nacionalne ilegale*, Ljubljana, 1998 
* Katja Zupanič, *Četništvo na Štajerskem*, diplomska naloga, Maribor, 2000 
* Marijan F. Kranjc in Slobodan Kljakić, *Plava garda – poveljnikovo zaupno poročilo*, Pro-Andy, Maribor, 2006 
* Slobodan Kljakić i Marijan F. Kranjc, *Slovenački četnici*, Filip Višnjić, Beograd, 2006 
* Metod M. Milač, *Resistance, imprisonment & forced labor : a slovene student in World War II*˝,New York : P. Lang, 2002 
* Metod M. Milač, *Kdo solze naše posuši : doživetja slovenskega dijaka med drugo svetovno vojno*, Prevalje, Kulturno društvo Mohorjan, Celje, Mohorjeva družba, 2003
Dobrovoljačka vojska Jugoslavije

**Dobrovoljačka vojska Jugoslavije**, je naziv za dobrovoljačke odrede u sastavu Narodnooslobodilačke partizanske i dobrovoljačke vojske Jugoslavije (NOP i DVJ).

## Formiranje

Posle savetovanja u Ivančićima, Vrhovni komandant NOP odreda Jugoslavije Josip Broz Tito je na putu od Romanije prema Foči, u drugoj polovini januara 1942. godine, odlučio da se od ljudstva bivših četničkih odreda koje je bilo spremno da se bori protiv okupatora, ali ne da i da stupa u partizanske jedinice, formiraju dobrovoljački odredi pod komandom Vrhovnog štaba NOPOJ-a. U skladu s tim Vrhovni štab je promenio naziv u Vrhovni štab NOP i DVJ i odredio formaciju jedinica Dobrovoljačke vojske, sistem komandovanja i propisao amblem (nacionalna trobojka) na kapi.

Ove jedinice su formirane jedino u istočnoj Bosni. Na Jahorini je formiran *Jahorinski dobrovoljački odred* 21. januara 1942. godine. Posle razbijanja četnika u gornjem toku reke Drine formirana su dva dobrovoljačka odreda – *Fočanski* i *Drinski*, pretežno od ljudstva razbijenih četničkih jedinica. U jugoistočnoj Bosni, kada je Udarna grupa Vrhovnog štaba (Druga proleterska udarna brigada i tri bataljona Prve proletreske udarne brigade) razbila glavne četničke snage, u martu 1942. godine formirana su još četiri dobrovoljačka odreda: *Rogatički*, *Vlasenički*, *Srebrenički* i *Krajiški*.

U sastavu Birčanskog, Romanijskog i NOP odreda „Zvijezda“ formirano je i devet dobrovoljačkih bataljona. U toku neprijateljske operacije Trio u istočnoj Bosni u proleće 1942. goodine ove jedinice, izložene četničkoj propagandi i udarcima nadmoćnijih okupatorsko-kvinliških snaga, nisu uspele da se održe. Njihovim formiranjem naglašena je oslobodilačka, antiokupatorska platforma Narodnooslobodilačkog pokreta, da bi se obezbedila podrška i učešće najširih narodnih masa.

## Literatura

* **[[Bilten Vršovnog štaba NOVJ]] 1941-45**, Beograd 1949;
* A. Sarajlić: **Pregled organizacijskog razvitka PO i DVJ u istočnoj Bosni između Druge i Treće neprijateljske ofanzive**, Vojnoistorijski glasnik 1952, 6;
* '''Oslobodilački rat naroda Jugoslavije 1941—1945''', I, Beograd 1963;
* **1941–42 u svedočenjima učesnika narodno oslobodilačke borbe**, Beograd 1975. (R. Čolaković, Taktika KPJ i istočnoj Bosni, knjiga 24, str 668–685).
Reiko Yoshida

**Reiko Joshida** (japanski: **吉田 玲子**; Japan, 1967.) je japanska scenaristkinja i mangaka koja trenutno radi u Londonu. Joshida je sudjelovala u velikom broju anime serijala, među kojima su najpoznatiji *[[Tokyo Mew Mew]]* i *[[Digimon]]*. 

## Projekti

### TV anime
* *[[Angelic Layer]]* - scenarij (ep. 6,12,20-21)
* *[[ARIA The ANIMATION]]*- scenarij
* *[[ARIA The NATURAL]]* - scenarij
* *[[Ballad of a Shinigami]]* - kompozicija, scenarij (ep. 1-6)
* *[[Blood+]]* - scenarij (ep. 8, 14, 22, 25, 31, 35,43,47)
* *[[Bomberman Jetters]]* - scenarij (ep. 17,18,23,27,31,34,&35)
* *[[Boys Over Flowers]]* - scenarij
* *[[Canvas2 ~Niji-iro no Sketch~]]* - kompozicija, scenarij (ep. 1)
* *[[D.Gray-man]]* - kompozicija, scenarij
* *[[Deltora Quest (anime)|Deltora Quest]]* - scenarij
* *[[Digi-girl Pop!]]* - scenarij, planiranje
* *[[Digimon Adventure]]* - scenarij
* *[[Digimon Adventure 02]]* - scenarij
* *[[Digimon Xros Wars]]* - pomoćni scenarist
* *[[Emma - A Victorian Romance]]* - scenarij (ep 6)
* *[[Gad Guard]]* - scenarij
* *[[Genshiken]]* - scenarij (ep. 2)
* *[[Getbackers]]* - scenarij
* *[[Ghost Hunt]]* - scenarij
* **' - kompozicija, scenarij
* ''[[Jyu Oh Sei]]'' - kompozicija, scenarij
* ''[[K-On!]]'' - kompozicija, scenarij
* ''[[Kabutomushi Ouji Mushiking - Mori no Tame no Densetsu]]'' - kompozicija
* ''[[Kaikan Phrase]]'' - kompozicija, scenarij
* ''[[Kaleido Star]]'' - scenarij, kompozicija
* ''[[Kamisama Kazoku]]'' - scenarij
* ''[[Kasumin]]'' - scenarij
* ''[[Kin'iro no Corda]]'' - kompozicija
* ''[[Kobato.]]'' - scenarij
* ''[[Major (manga)|Major]]'' - scenarij
* ''[[Maria-sama ga Miteru]]'' - kompozicija, scenarij (ep. 1-3, 7, 8, 10, 11),
* ''[[Maria-sama ga Miteru|Maria-sama ga Miteru ~Haru~]]'' - scenarij (ep. 5, 7, 8, 12, 13)
* ''[[Mizuiro Jidai]]'' - scenarij
* ''[[Mushi-Uta]]'' - kompozicija
* ''[[Ojamajo Doremi]]'' - scenarij
* ''[[Peach Girl]]'' - scenarij
* ''[[PoPoLoCrois]]'' - kompozicija, scenarij (ep. 1-3,6,12,13,16,21,23,26)
* ''[[Rec (manga)|REC]]'' - kompozicija, scenarij
* ''[[Romeo × Juliet]]'' - kompozicija
* ''[[Rurouni Kenshin: Trust & Betrayal]]'' - scenarij
* ''[[Rurouni Kenshin: Reflection]]'' - scenarij
* ''[[Saint Seiya Omega]] - kompozicija, scenarij
* ''[[Saiunkoku Monogatari]]'' - kompozicija, scenarij (ep. 4,5)
* ''[[School Rumble]]'' - scenarij
* ''[[Scrapped Princess]]'' - kompozicija, scenarij (ep. 1,3,4,14,16,19,22)
* ''[[Street Fighter Alpha]]'' - scenarij
* ''[[Sugar Sugar Rune]]'' - kompozicija, scenarij
* ''[[Tokyo Mew Mew]]'' - originalna priča
* ''[[Virtua Fighter (igra)|Virtua Fighter]]'' - scenarij
* ''[[Yume no Crayon Oukoku]]'' - Script

=== OVA ===
* ''[[Kaleido Star|Kaleido Star: New Wings Extra Stage]]''
* ''[[Kaleido Star|Kaleido Star ~Layla Hamilton Monogatari~]]''
* ''[[Kaleido Star|Kaleido Star: Good dayo! Goood!!]]''
* ''[[Kasho no Tsuki]]''
* ''[[Maria-sama ga Miteru]]''
* ''[[Samurai X: Reflection]]''

=== Anime filmovi ===
* ''[[The Cat Returns]]''
* ''[[Digimon Adventure]]''
* **'
* **
* *[[Tales of Vesperia ~The First Strike~]]*
* *[[K-On!|K-ON!]]*

## Reference
José Acasuso

**José Acasuso** (; rođen 20. oktobra 1982. godine u Buenos Airesu, Argentina) je argentinski teniser. Najbolji plasman na ATP listi mu je dvadeseto mesto.

## Vanjske veze
* ATP Profil
Klasifikacija opasnih materija

**Klasifikacija opasnih materija** se vrši prema sledećoj podeli u devet klasa

## Klasa 1. Eksplozivne supstance

* **1.1.** Materije i predmeti kojima je imanenta opasnost od akumulirane (koncentrisane, masene) eksplozije (akumulirana eksplozija je ona eksplozija koja dovodi do toga da praktično celokupno punjenje trenutno reaguje). **Primeri**: TNT, barut, nitroglicerin, ANFO (smeša amonijum nitrata i dizel goriva, ponekad kerozina). Ovaj eksploziv je najzastupljeniji u rudarstvu (ugalj, metali) i u građevinarstvu.
* **1.2.** Materije i predmeti kojima je imanentna opasnost od rasejavanja šarpnela ali ne i opasnost od akumulirane eksplozije. **Primer**: bombe, granate, protivgradni projektili.
* **1.3.** Materije i predmeti kojima je imanentna opasnost od vatre (požara), manjih detonacija, rasejavanja šarpnela ili od obe ove poslednje opasnosti zajedno ali ne i opasnost od akumulirane eksplozije. Koje prilikom sagorevanja oslobađaju značajnu energiju putem zračenja ili koje progresivno sagorevaju proizvodeći manje detonacije, manja rasejavanja šrapnela ili oba ova efekta zajedno. **Primer**: raketno gorivo, sredstva vatrometa.
* **1.4.** Materije i predmeti koji predstavljaju samo manji rizik od eksplozije u slučaju upaljenja ili inicijacije (aktiviranja) tokom prevoza. Efekti su u velikoj meri ograničeni na pakete tako da se ne očekuje izbacivanje fragmenata znatnije veličine ili opsega. Spoljašnji požar ne sme dovesti do toga da praktično celokupni sadržaj paketa trenutno eksplodira. **Primep**: petarde, manevarski metak.
* **1.5.** Materije kojima je imanenta opasnost od akumulirane eksplozije ali koje su u toj meri neosetljive da je verovatnoća njihovog aktiviranja ili prelaza sa normalnog na detonativno sagorevanje u uslovima normalnog prevoza zaista vrlo mala. Minimalni zahtev za ove materije je da ne smeju da eksplodiraju prilikom ispitivanja u uslovima okruženja zahvaćenog požarom. **Primer**: eksploziv GX20
* **1.6.** Izrazito neosetljivi predmeti kojima nije imanenta opasnost od akumulirane eksplozije. Predmeti sadrže isključivo izrazito neosetljive detonativne materije kod kojih je mogućnost akcidentalnog aktiviranja ili prostiranja svedena na minimum

## Klasa 2. Gasovi pod pritiskom, u tečnom stanju ili rastvoreni pod pritiskom
Gasovi se ne razvrstavaju u ambalažne grupe kao većina materija već postoji podela na razrede. To je zbog toga što različiti gasovi imaju opasne karakteristike ali ipak pripadaju istoj generičnoj porodici. Aerosoli se takođe svrstavaju u klasu 2.

----

## Klasa 3. Zapaljive tečnosti

## Klasa 4. Zapaljive čvrste materije

## Klasa 5. Oksidirajuće supstance

## Klasa 6. Otrovne (toksične) i infektivne supstance

## Klasa 7. Radioaktivne supstance

## Klasa 8. Korozivne supstance

## Klasa 9. Mešovite opasne supstance

## Literatura
* Šimon Đarmati, Hemija opasnih materija, Viša politehnička škola, Beograd, 2006.

## Povezano
* Transport opasnih materija

## Vanjske veze